มีศัพท์หลายคำที่ตอนนี้วิกิพีเดียภาษาไทยใช้ชนกันอยู่ (น่าจะเพราะอิงราชบัณฑิตยฯ แล้วราชบัณฑิตยฯ บัญญัติไว้ชนกัน) แต่จะเกิดปัญหาในกรณีที่วิกิพีเดียภาษาอังกฤษมีบทความแยกกัน แล้วชื่อบทความในภาษาไทยจะตั้งอย่างไรดี (อย่างเช่น :en:Insurgency กับ :en:Mutiny ราชบัณฑิตยฯ บัญญัติว่า 'การก่อการกำเริบ' เหมือนกัน) ใครมีไอเดียอะไรเกี่ยวกับคำศัพท์ไหมคะ เช่น ควรจะใช้ตามราชบัณฑิตยฯ ต่อไปตามเดิม หรือจะเสนอคำแยกไว้สำหรับแต่ละคำ มาออกความเห็นกันได้ค่ะ 🙏 --Miwako Sato (คุย) 13:26, 12 ธันวาคม 2561 (ICT) En ราชบัณฑิตยฯ คำที่เสนอ (ใครอยากเสนออะไรก็ลงไว้ได้) หมายเหตุ ชุด 1 insurrection การกบฏ, การก่อการกบฏ treason การกบฎ (อาชญากรรม) rebellion การกบฏ (ปฏิวัติ) treason-felony ความผิดฐานกบฏ ชุด 2 revolt การก่อการกำเริบ uprising การลุกฮือ (เพราะถ่ายทอดลักษณะในคำภาษาอังกฤษได้ดี ที่มี up และ rise ก็คือ ลุกฮือขึ้น, คำว่า การลุกฮือ ยังน่าจะนิยมใช้กันทั่วไปด้วย) mutiny การกบฏ (การทหาร) insurgency การก่อการกำเริบ แต่ในคำ 'counterinsurgency' ราชบัณฑิตยฯ กลับใช้ว่า 'การปราบปรามการก่อกบฏ' ชุด 3 disturbance การก่อความวุ่นวาย rout การแตกล่า civil disorder การก่อความไม่สงบ การก่อความไม่สงบ rebellion การกบฏ (ปฏิวัติ) civil commotion ความวุ่นวายในบ้านเมือง คำที่ไม่น่ามีปัญหา riot การจลาจล unrest ความไม่สงบ revolution การปฏิวัติ coup, coup d'état รัฐประหาร usurpation การยึดอำนาจ ความเห็น สงสัยเรื่องการเติม 'การ' หรือ 'ความ' นำหน้าครับ อย่าง 'กบฎ' และ 'การกบฎ' ซึ่งมีความหมายเหมือนกัน มีการใช้แตกต่างกันไหม และควรจะยึดคำใดคำหนึ่งอย่างเดียวหรือไม่ครับ --Horus (พูดคุย) 19:53, 12 ธันวาคม 2561 (ICT) ตามพจนานุกรม 'กบฏ' เป็นได้ทั้ง verb (ก. ประทุษร้ายต่อทางอาณาจักร) และ noun (น. การประทุษร้ายต่อทางอาณาจักร) ดังนั้น 'การกบฏ' ก็คือ noun ของ verb กบฏ ซึ่งมีความหมาย = noun กบฏ, เมื่อความหมายเท่ากัน การใช้ก็ไม่น่าต่างกัน, ส่วนตัวใช้ 'กบฏ' (noun) เพราะมันสั้นดี (เว้นแต่บางบริบทที่ต้องใช้ 'การกบฏ' เพื่อแยกจาก 'กบฏ' ที่หมายถึงคน) --Miwako Sato (คุย) 20:59, 12 ธันวาคม 2561 (ICT) ในการเลือกใช้ชื่อบทความ เห็นว่าควรใช้แยก 'กบฏ' (หมายถึงคน) กับ 'การกบฏ' (หมายถึงเหตุการณ์) ด้วยหรือเปล่าครับ --Horus (พูดคุย) 12:17, 29 ธันวาคม 2561 (ICT) ที่จริงคำว่า 'การก่อ' ก็ไม่ได้มีความหมายอะไรพิเศษ สามารถตัดออกโดยที่ความหมายเท่าเดิม อย่างเช่น การก่อการกบฏ vs (การ)กบฏ, การก่อการกำเริบ vs การกำเริบ --Miwako Sato (คุย) 20:59, 12 ธันวาคม 2561 (ICT) เห็นว่าในภาษาไทยมีการใช้คำว่า 'กบฏ' ในหลายบทความ อาจให้มีการแก้กำกวมตามความหมายของคำในกรณีที่มีการสร้างบทความตามภาษาอังกฤษตามนี้ครับ rebellion (รวมทั้ง insurrection, revolt, uprising) ใช้ การกบฏ (ปฏิวัติ) เนื่องจากในบทความ :en:Rebellion เกี่ยวข้องกับการปฏิวัติหรือเปลี่ยนแปลงการปกครอง treason ใช้ การกบฎ (อาชญากรรม) หรือ การกบฎ (กฎหมาย) เนื่องจากในบทความ :en:Treason เกี่ยวข้องกับอาชญากรรมหรือทางกฎหมาย mutiny ใช้ การกบฏ (การทหาร) หรือ การก่อการกำเริบ (การทหาร) เนื่องจากในบทความ :en:Mutiny เกี่ยวข้องกับทางทหาร สำหรับการเขียนบทความที่เป็นกลุ่มเฉพาะไม่ว่าจะใช้คำไหนอาจใช้ชื่อว่า 'กบฎ...ชื่อกลุ่ม...' และประโยคทั่วไปในเนื้อหาจะใช้คำว่า 'กบฎ' 'การก่อกำเริบ' 'ลุกฮือ' ฯลฯ ให้เป็นไปตามความเหมาะสมของประโยค สำหรับคำอื่นมีเสนอดังนี้ insurgency ใช้ การก่อการกำเริบ ตามราชบัณฑิตยฯ treason-felony ใช้ ความผิดฐานกบฏ ตามราชบัณฑิตยฯ และมีในบทความพระราชบัญญัติความผิดอาญาฐานเป็นกบฏ ค.ศ. 1848 rout ใช้ การแตกล่า หรือ ตามบทความการแตกล่า (เข้าใจว่าเป็นภาษาทหาร) civil disorder ใช้ การก่อความไม่สงบ ตามบทความการก่อความไม่สงบและราชบัณฑิตยฯ disturbance คำนี้มีความแตกต่างในหลายสาขา ให้พิจารณาไปแต่ละบทความ เช่น บทความที่เกี่ยวข้องกับกบฎใช้ 'การรบกวน' 'การก่อความวุ่นวาย' หรือบทความที่เกี่ยวข้องกับวิทยาศาสตร์มักจะใช้ 'ความปั่นป่วน' 'ความแปรปรวน' เป็นต้น ถ้ามีอะไรที่ชัดเจนกว่าก็ใช้แทนได้ครับ --Geonuch (คุย) 12:48, 13 ธันวาคม 2561 (ICT)